বর্তমানে কমপক্ষে দুটি রাজনৈতিক সংস্থা লিবিয়ার সরকার বলে দাবি করছে। কাউন্সিল অব ডেপুটিজ বা প্রতিনিধি পরিষদ বৈধ সরকার হিসেবে আন্তর্জাতিকভাবে স্বীকৃত, কিন্তু রাজধানী ত্রিপোলির ওপর এই সংস্থার কোনো নিয়ন্ত্রণ নেই। তারা ত্রিপোলির পরিবর্তে তবরুকের সাইরেনাইকা নগরীতে বৈঠক করে থাকে। অপরদিকে ২০১৪ সালের জেনারেল ন্যাশনাল কংগ্রেস ২০১২ সালের লিবিয়ান জেনারেল ন্যাশনাল কংগ্রেস নির্বাচনে নির্বাচিত জেনারেল ন্যাশনাল কংগ্রেসের বৈধ ধারাবাহিকতা হিসেবে দাবি করে আসছে। উল্লেখ্য, জেনারেল ন্যাশনাল কংগ্রেস ২০১৪ সালের নির্বাচনের পর ভেঙে দেয়া হয়, কিন্তু তখনই এর সংখ্যালঘু সদস্যরা পুনরায় সংগঠিত হয়। লিবিয়া ডন ও জেনারেল ন্যাশনাল কংগ্রেস নিয়ন্ত্রিত ত্রিপোলির সুপ্রিম কোর্ট ২০১৪ সালের নভেম্বরে তবরুক সরকারকে অসাংবিধানিক বলে ঘোষণা করে, কিন্তু আন্তর্জাতিকভাবে স্বীকৃত সরকার ঐ ঘোষণা সহিংসতার হুমকির মধ্যে দেয়া হয়েছে বলে তা প্রত্যাখ্যান করে।